# data[].attributes.body
"Hvem er jeg?" er en aktivitet, hvor man kan arbejde med kønspædagogik på en måde, der fremmer selvudtryk og personlige interesser uden at knytte barnet til specifikke kønsroller.

Metode: Børnene får papir og farver og skal tegne noget, de føler repræsenterer dem, og derefter forklare tegningen for gruppen. Fokus ligger på individet frem for køn.

Gennemførelse:

Alder: 4-6 årige.

11 børn.

Tid: 30 minutter.

Formål: Aktiviteten opmuntrer børn til at udforske deres interesser og styrker uden at blive påvirket af kønsstereotyper hvor børn frit kan udtrykke sig selv.

Teoretisk Begrundelse og Refleksion

Denne aktivitet bygger på teorien om kønsneutral pædagogik, hvor man undgår at pålægge børn kønsbestemte forventninger, og giver dem plads til at udvikle deres identitet ud fra egne præferencer og interesser. Kønssocialiseringsteorier, som for eksempel det kønsneutrale perspektiv, understøtter idéen om, at børn bør have frihed til at udforske deres interesser uden påvirkning fra stereotype kønsopfattelser. Ifølge teorien om social konstruktionskabes vores forståelse af køn og identitet i samspil med vores omgivelser. Ved at give børn mulighed for at fokusere på deres unikke interesser og styrker, fremmer vi en pædagogisk praksis, der værdsætter deres identitet som individer frem for deres køn.

# data[].attributes.body
Identitetsdannelse og kønsrefleksion gennem Dialogisk Læsning

Valg af bog: Vælg en børnebog, hvor karaktererne har atypiske roller eller hvor traditionelle kønsnormer udfordres. Eksempler kunne være:

En historie, hvor en prinsesse redder prinsen eller går på eventyr.

En historie om en dreng, der kan lide at danse eller dyrke kunst, og en pige, der elsker sport og udfordringer.

Bøger som "Prinsesse Kevin" hvor kønsstereotyper udfordres

Gennemførelse:

Alder: 4-6 år.

6 børn.

Tid: 30 minutter.

Formål: Formålet med aktiviteten er at fremme børns forståelse af identitet og kønsroller ved at udforske historier, hvor karakterernes roller og egenskaber udfordrer traditionelle kønsnormer.

Introduktion til læsningen:

Præsenter bogen og spørg børnene, hvad de tror, den handler om.

Tal kort om hovedpersonerne. Læs bogen højt og stop jævnligt for at stille åbne spørgsmål.

Her er nogle eksempler på spørgsmål, som kan udfordre kønsnormer:

"Drengen her elsker at danse og lege med farver. Hvad synes I om det? Kender I nogen drenge, der også kan lide det?"

"Er der nogen af jer, der har noget tilfælles med karaktererne i bogen?"

Baggrund og pædagogisk begrundelse: Dialogisk læsning er en pædagogisk metode, hvor børn aktivt deltager i læsningen gennem dialog, spørgsmål og refleksion. Ved at vælge historier, der bryder med kønsstereotyper, kan vi stimulere børnene til at tænke over deres egne interesser og identitet uden at føle sig begrænset af, hvad der er "for piger" eller "for drenge". Dette understøtter både børns sproglige udvikling og deres evne til at reflektere over sociale og kulturelle normer.

# data[].attributes.body
Målgruppen er 3-6 år. I denne alder begynder barnet, i følge Eriksson teori om identitetsdannelse, at kopiere de voksne. Dette betyder at vi som pædagogisk personale er bevidste rollemodeller i forhold til at skabe et mangfoldigt miljø, hvor vi værdsætter diversitet, hvor børnene føler sig trygge i at udforske deres kønsidentitet, og hvor der er mulighed for at udfordre og udvide de traditionelle kønsnormer.

# data[].attributes.body
Her er tre gode fakta om kønspædagogik,

1. Køn er en social konstruktion - Kønspædagogik bygger på ideen om, at køn er en social konstruktion, og at vores opfattelser af maskulinitet og femininitet formes gennem kulturelle og sociale processer.

2. Kønspædagogik søger at reducere kønsstereotyper - kønspædagogik er at minimere kønsstereotyper, så børn ikke presses ind i roller og adfærd, som er defineret af deres køn.

3. Kønspædagogik fremmer ligeværd og rummelighed - Kønspædagogik arbejder for at fremme ligeværd og rummelighed ved at anerkende, at børn har forskellige identiteter, som kan påvirkes af både køn, etnicitet, social baggrund og andre faktorer.